พิกัด : ถนนวชิรปราการ อ.เมือง ชลบุรี ขับวนมาหน้าศาลเจ้าจีน ร้านขนาดสองคูหาอยู่ตรงข้ามศาลเจ้า

ที่จอดรถ : หน้าศาลเจ้าจีน หรือ ซอยข้างทางที่จอดได้ แล้วเดินเท้ามาซอยก๊วน

มาทานเวลา prime time ของร้านสุดๆ คือใกล้เที่ยง วันสุดสัปดาห์ รอต่อคิว เพราะโต๊ะเต็ม เหลือบเห็นที่ได้นั่ง ก็ชะเง้อรอคิวกันไป เพราะ ป้าอ่อนทำคนเดียว มีกระทะผัดเตาเดียว และทำครั้งละจาน ไม่ผัดรวมแล้วมาตักแยก มาถึงร้านแล้ว รอต่อไม่ลดละ วันที่มาหอยเชลล์ไม่มี อดตามระเบียบ

เมนู : สั่งข้าวราดกระเพรากั้ง แบบเผ็ดน้อย อร่อยจริงๆ ทานคู่กับข้าวหอมมะลิร้อนๆ กั้งตัวยาวๆอย่างสด

อีกจาน กั้งหมึกทอดกระเทียมราดข้าว ทานเรียบยันเครื่องกระเทียมและข้าวเปล่า ทอดมาไม่แห้งไม่เเฉะเกินไป ได้รสชาดทั้งกั้งและหมึกเคล้ากับกระเทียม อร่อยบรรยายไม่ถูก

อีกเมนูที่สั่งกันหลายโต๊ะ คือ แกงป่าปลาเห็ดโคน สั่งระดับความเผ็ดได้ เห็นวัตถุดิบเห็ดโคน ฝานเปลือกอย่างสะอาด ปลาโชกุน น่าทานดี

แต่ใครทานในร้าน อาจทำใจหน่อย จามและสำลักควันจากการผัดทอดกันเป็นระลอก แม้จะมีเตาดูดควันแล้วก็ตาม!